Konsertklanke help viervoetiges | Netwerk24
Konsertklanke help viervoetiges
Met net minder as 2 500 mense wat die vertoning van Jo Black en kie Vrydag (02/11) by die Makarios Country Lodge in Bainsvlei bygewoon het, kan die Dierebeskermingsvereniging (DBV) se Bloemfontein-tak nou binnekort 'n nuwe voertuig koop.
Reinet Meyer sê sy is ongelooflik dankbaar vir die mense se ondersteuning van dié konsert waar Jo Black, Spoegwolf, Swerwer, Gert Koevert en Drywater opgetree het.
Die doel was om genoeg geld in te samel sodat die DBV 'n derde bakkie kan koop om diere in die Bloemfontein-streek te help.
"Vir die laaste paar rand wat ons nodig het, bied die DBV van 6 tot 23 Desember sy Kersliggieprojek aan," sê Meyer.
"Ons gaan die DBV-perseel in McGregorstraat met Kersliggies versier. Toegang is R10 per persoon, en ouers kan teen R50 geskenke vir hul kinders koop wat Kersvader daar gaan uitdeel. Mense kan ook hul honde bring om self 'n geskenk uit te snuffel– die prys van die geskenkies hang van die smaak van dié hondekinders af."